Ε.Κ. Καβάλας (καλαθοσφαίριση ανδρών)

Το ανδρικό τμήμα καλαθοσφαίρισης της Ε.Κ. Καβάλας είναι ελληνικό σωματείο καλαθοσφαίρισης που δραστηριοποιείται στην πόλη της Καβάλας, στον ομώνυμο νομό. Ιδρύθηκε το 2003,ΕΝΩΣΗ ΚΑΒΑΛΑΣ: Επιστροφή στα «σαλόνια» esake.gr κατόπιν συνένωσης των ανδρικών τμημάτων καλαθοσφαίρισης τριών μικρότερων σε δυναμικότητα σωματείων της πόλης. Επίσημα χρώματα του σωματείου είναι το μπλε και το λευκό.

Η ομάδα αγωνίστηκε σε επαγγελματικό επίπεδο έχοντας αποκτήσει από το φθινόπορο του 2008 τη νομική μορφή Καλαθοσφαιρικής Ανώνυμης Εταιρείας, χρησιμοποιώντας την επωνυμία «Ε.Κ. Καβάλας ΚΑΕ», όπως επίσης τους διακριτικούς τίτλους «ΚΑΕ Καβάλα» και «Kavala B.C.», διατηρώντας ξεχωριστό διοικητικό συμβούλιο από το ερασιτεχνικό ιδρυτικό σωματείο Α.Σ. Ένωση Καλαθοσφαίρισης Καβάλας.

Το 2015, συστάθηκε η «Ένωση Καλαθοσφαίρισης Καβάλας - Καβάλα BC Νέα Καλαθοσφαιρική Ανώνυμη Εταιρία», με διακριτικό τίτλο «Καβάλα BC Κ.Α.Ε.»Στοιχεία Δημοσιότητας businessregistry.gr ενώ το 2018 για εμπορικούς λόγους (Energean Oil & Gas) πήρε την επωνυμία «Energean Kavala BC».

 Ιστορική αναδρομή 
 Ίδρυση 
Η Ένωση Καλαθοσφαίρισης Καβάλας δημιουργήθηκε το 2003 με τη συνένωση των ανδρικών τμημάτων καλαθοσφαίρισης τριών σωματείων της πόλης της Καβάλας, προκειμένου να δημιουργηθεί ένας ενιαίος ισχυρός σύλλογος για να εκπροσωπήσει την πόλη σε υψηλό επίπεδο. Τα σωματεία αυτά ήταν:«Ιστορία» , πληροφορίες στον επίσημο ιστότοπο του Σ.Α.Κ. Αστέρας.«Καβάλα στην Α1», άρθρο στον ιστότοπο SentraGoal.gr, 13 Σεπτεμβρίου 2008.ΕΚΑΣΑΜΑΘ: Οι ομάδες που... εξαφανίστηκαν  kavala-sports.grΕ.Κ.Α.Σ.Α.Μ.Α.Θ: Δέκα έτη μετά! (archive) athlisi.com

 Α.Ο. Καβάλα: με παρουσίες στη Β' και Γ' Εθνική Κατηγορία, που ωστόσο βρισκόταν σε καθοδική πορεία και παρακμή. (Στην ομάδα αυτή αγωνίστηκε ο Στράτος Περπέρογλου.)
 Σ.Α.Κ. Αστέρας: με μια θητεία στη Γ' Εθνική, που τότε αγωνιζόταν στα τοπικά πρωταθλήματα. (Στην ομάδα αυτή ξεκίνησε την καριέρα του ο Πρόδρομος Νικολαΐδης.) 
 Γ.Α.Σ. Ηρακλής Ποταμουδίων: υπό την ονομασία του οποίου, το καλοκαίρι του 2006, η Ένωση έκλεινε δύο συνεχόμενες παρουσίες στη Γ' Εθνική, έχοντας εξασφαλίσει την παραμονή της στην Κατηγορία. (Στην ομάδα αυτή ξεκίνησε την ενασχόλισή του με το άθλημα ο Σοφοκλής Σχορτσιανίτης.)

Τα επόμενα χρόνια δημιουργήθηκε με την ίδια μέθοδο και γυναικείο τμήμα, πάλι από ένωση των αντίστοιχων τμημάτων συλλόγων της πόλης. Κάποιες από τις ομάδες αυτές διατήρησαν ανεξάρτητα τμήματα υποδομής, ενώ μερικές με την πάροδο των ετών δημιούργησαν εκ νέου δικό τους ανδρικό τμήμα.

 Θητεία στη Γ΄ Εθνική (2006 - 2008) 
Την αγωνιστική περίοδο 2006-07 η Ένωση αγωνιζόταν με την ονομασία «Ηρακλής Ποταμουδίων» στο 2ο Όμιλο Βορρά της Γ' Εθνικής Κατηγορίας.«Πρόγραμμα & Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2006-2007», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας να αντιμετωπίσει 13 αντιπάλους, συγκέντρωσε στην πρώτη αυτή παρουσία της σε εθνική κατηγορία 11 νίκες και 15 ήττες. Στον τελικό βαθμολογικό πίνακα τοποθετήθηκε στην 9η θέση εξασφαλίζοντας την παραμονή της στο ίδιο επίπεδο για την επόμενη χρονιά.

Την επόμενη περίοδο, 2007-08, ο σύλλογος της Καβάλας έδειξε μεγάλη αγωνιστική βελτίωση, συγκεντρώνοντας απέναντι σε 13 αντιπάλους 22 νίκες και 4 ήττες.«Πρόγραμμα & Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2007-2008», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στην τελική βαθμολογική κατάταξη βρέθηκε στη 2η θέση του 2ου Ομίλου Βορρά, πίσω μόνο από τον Απόλλωνα Καλαμαριάς, λαμβάνοντας εισιτήριο ανόδου στη Β' Εθνική Κατηγορία.

 Η επεισοδιακή συγχώνευση με το Πανόραμα 
Το καλοκαίρι του 2008 η ομάδα που είχε τερματίσει 2η στο Πρωτάθλημα της Α2 Εθνικής, το Πανόραμα, είχε μεν εξασφαλίσει την άνοδό της στην Α1 Εθνική Κατηγορία αγωνιστικά αλλά βάσει της αθλητικής νομοθεσίας δεν είχε το δικαίωμα λόγω οικονομικών οφειλών.«Επιμένει ο Ιωνικός Λαμίας για συμμετοχή στην Α1», άρθρο στον ιστότοπο Contra.gr, 22 Αυγούστου 2008.«Το θέατρο του παραλόγου 2008», άρθρο στον ιστότοπο του περιοδικού Age Of Basketball, 31 Αυγούστου 2008. Ομοίως η ομάδα της Δάφνης που τερμάτισε 3η βρισκόταν από το έτος 2003 σε καθεστώς εκκαθάρισης, κάτι που επίσης βάσει αθλητικού νόμου την καθήλωνε στην ίδια Κατηγορία. Κατ' επέκταση ο Ιωνικός Λαμίας διεκδίκησε την άνοδό του δια της νομικής οδού ως ο επόμενος επιλαχών.

Ήταν τότε που οι ιθύνοντες της Καβάλας - επί προεδρίας του Κωνσταντίνου Παπακωνσταντίνου - προσέγγισαν με πρόταση συγχώνευσης την ομάδα του Πανοράματος.«Α1: Προχωράει η συγχώνευση Πανοράματος-Καβάλας», άρθρο στον ιστότοπο του ΣΠΟΡ FM, 8 Αυγούστου 2008. Εφόσον το σχέδιο προχωρούσε, αυτό θα σήμαινε ότι η ομάδα της Καβάλας θα αποκτούσε το δικαίωμα να προβιβαστεί απευθείας από τη Γ' στην Α1 Εθνική,«Θα γίνει Καβάλα το Πανόραμα», άρθρο στον ιστότοπο SentraGoal.gr, 6 Αυγούστου 2008. «αγοράζοντας» ουσιαστικά το δικαίωμα να αγωνιστεί στο υψηλότερο επίπεδο. Για συγχώνευση με το Πανόραμα είχε επίσης εκφράσει ενδιαφέρον ο Ηρακλής Θεσσαλονίκης, ωστόσο διαφωνίες στο οικονομικό κομμάτι οδήγησαν την πρόταση αυτή στο συρτάρι.«Το χρονικό ενός «Βατερλώ» στην Α1 μπάσκετ», άρθρο στον ιστότοπο της εφημερίδας «Καθημερινή», 15 Οκτωβρίου 2008. Στις αρχές του καλοκαιριού υπήρχε και το σενάριο συγχώνευσης με το Κολλέγιο ICBS, ούτε όμως αυτή η εκδοχή προχώρησε για νομικούς λόγους.«Εμπόδια στη συγχώνευση Πανοράματος-ICBS» , άρθρο στον ιστότοπο Contra.gr, 23 Ιουνίου 2008.

Στις 28 Αυγούστου η Ελληνική Ομοσπονδία Καλαθοσφαίρισης (Ε.Ο.Κ.) ενέκρινε τη συγχώνευση και η Καβάλα προχώρησε άμεσα στις απαραίτητες ενέργειες προκειμένου να μετατραπεί όπως ορίζει ο κανονισμός σε Ανώνυμη Εταιρεία (Κ.Α.Ε.).«Συγχώνευση της Καβάλας με το Πανόραμα», άρθρο στον ιστότοπο της εφημερίδας «Το Βήμα», 28 Αυγούστου 2008. Ο Ε.Σ.Α.Κ.Ε., υπεύθυνος για τη διοργάνωση του Πρωταθλήματος της Α1 Εθνικής, δεν έλαβε επισήμως θέση, έδωσε ωστόσο τη συγκατάθεσή του για τη συμμετοχή της νεοσύστατης ομάδας στην Α1.

Παρά το γεγονός ότι η απευθείας άνοδος της Καβάλας στην Α1, παρακάμπτοντας τα ενδιαμεσα στάδια της Β' και Α2 Εθνικής, δεν απαγορευόταν ξεκάθαρα από τους κανονισμούς, διάφορες ομάδες εξέφρασαν τις ενστάσεις τους για τη νομιμότητα της απόφασης. Χαρακτηριστικά ο Ιωνικός Λαμίας αποχώρησε από την Α2 Εθνική σε ένδειξη διαμαρτυρίας με προορισμό τα τοπικά πρωταθλήματα.«Δεν "κατεβαίνει" στην Α2 ο Ιωνικός», άρθρο στον ιστότοπο Contra.gr, 29 Αυγούστου 2008. Η δε Δάφνη κατέφυγε στη δικαστική οδό και προσέφυγε στο Α.Σ.Ε.Α.Δ., ζητώντας την ακύρωση της συγχώνευσης. Σε αναμονή της εκδίκασης της υπόθεσης η Καβάλα ενεργούσε ως ομάδα της Α1, προχωρώντας σε μεταγραφές και στην πρόσληψη του Κώστα Πιλαφίδη στο πόστο του προπονητή.«O Πιλαφίδης στην Καβάλα!», άρθρο στον ιστότοπο Gazzetta.gr, 18 Αυγούστου 2008. Η στάση αυτή ξεσήκωσε νέες διαμαρτυρίες καθώς κρίθηκε ύποπτη η βεβαιότητα αυτή συμμετοχής πριν τελεσιδικήσει η υπόθεση. Το ζήτημα επίσης καλύφθηκε εκτενώς από τα Μ.Μ.Ε.

Δύο μόλις μέρες πριν από την έναρξη του Πρωταθλήματος, το Α.Σ.Ε.Α.Δ. απέρριψε την προσφυγή της Δάφνης δίνοντας το πράσινο φως για την άνοδο της Καβάλας. Ομως, μία ημέρα αργότερα - και με την ομάδα να έχει ήδη αναχωρήσει οδικώς για το πρώτο της παιχνίδι - η Ε.Ε.Α. αποφάνθηκε πως ο φάκελος που είχε καταθέσει σε αυτήν η Καβάλα δεν ήταν πλήρης και συνεπώς δεν της εξέδωσε πιστοποιητικό συμμετοχής.«Βαρύ το κλίμα -αποκλείστηκε η Ένωση Καβάλας από την Α1 του Μπάσκετ», άρθρο στον ιστότοπο KavalaNet.gr, 15 Οκτωβρίου 2008. Στο μεταξύ η Δάφνη κατέφυγε στο Συμβούλιο της Επικρατείας «Ένσταση η Δάφνη πριν από το παιχνίδι με Ξάνθη», άρθρο στον ιστότοπο του ΣΠΟΡ FM, 11 Οκτωβρίου 2008.«Ανασκόπηση 2008: Οι χειρότερες στιγμές!», άρθρο στον ιστότοπο του περιοδικού Age Of Basketball, 2 Ιανουαρίου 2008. και ζήτησε αναβολή της έναρξης της αγωνιστικής δράσης.«Αναβολή πρωταθλημάτων ζητά η Δάφνη!», άρθρο στον ιστότοπο της εφημερίδας «Έθνος / Εθνοσπόρ», 3 Οκτωβρίου 2008. Το Πρωτάθλημα ξεκίνησε με 13 συλλόγους εν αναμονή των εκκρεμουσών αποφάσεων. Τελικά, στις 29 Οκτωβρίου και μετά από 4 αγωνιστικές, η Καβάλα πήρε πιστοποιητικό προσκομίζοντας τα απαραίτητα έγγραφα και πραγματοποίησε την πρώτη εμφάνισή της στην Α1 Εθνική.«Καβάλα, Δάφνη, ΕΣΑΚΕ: Ο “πόλεμος” συνεχίζεται», άρθρο στον ιστότοπο Zougla.gr, 28 Οκτωβρίου 2008.«Πήρε το πιστοποιητικό από την ΕΕΑ η Καβάλα», άρθρο στον ιστότοπο της εφημερίδας «Καθημερινή», 30 Οκτωβρίου 2008.

 Πρώτη πενταετία στην Α1 Εθνική (2008 - 2013) 
 Περίοδος 2008 - 2009 
Η Καβάλα πραγματοποίησε - αρκετά επεισοδιακά - το ντεμπούτο της στην Α1 Εθνική Κατηγορία την αγωνιστική περίοδο 2008-09 με προπονητή τον Κώστα Πιλαφίδη. Στο Πρωτάθλημα συμμετείχαν 14 ομάδες με τις δύο τελευταίες να γνωρίζουν τον υποβιβασμό και τις 8 πρώτες να συμμετέχουν στη διαδικασία των Playoffs. Στο πλαίσιο αυτό η ομάδα συγκέντρωσε 9 νίκες και 17 ήττες στη διάρκεια της κανονικής περιόδου, με αποτέλεσμα να ολοκληρώσει τις αγωνιστικές της υποχρεώσεις στη 10η θέση, χωρίς επιπλέον αγώνες.«Καβάλα-Κολοσσός Ρόδου: 66-58», άρθρο στον ιστότοπο Sport24.gr, 22 Απριλίου 2009.«Μπάσκετ Α1 Ανδρών: Η 26η Αγωνιστική» , άρθρο στον ιστότοπο Nooz.gr, 22 Απριλίου 2009.

Πρώτος σκόρερ της ομάδας αναδείχθηκε ο Αμερικανός Ουίλιαμ Ντάνιελς που σημείωσε 348 πόντους σε 26 αγώνες, 13,38 κατά μ.ό. Δεύτερος παραγωγικότερος παίκτης της ομάδας ήταν ο Λιθουανός Αντάνας Καβαλιάουσκας (276 πόντοι σε 25 αγώνες, 11,04 κατά μ.ό.) και τρίτος ο Έλληνας Γιάννης Γκαγκαλούδης (217 πόντοι σε 24 αγώνες, 9,04 κατά μ.ό.) Τα περισσότερα ριμπάουντς μάζεψε ο Καβαλιάουσκας (142 στον αριθμό), ενώ στις ασίστ πρώτευσε ο Γαλλοιβοριανός Παπ-Φιλίπ Αμαγκού αλλά και ο Γκαγκαλούδης (από 56 έκαστος).

Η ομάδα τη χρονιά αυτή μπορούσε να αγωνιστεί και στο Κύπελλο Ελλάδος μόλις ολοκληρωνόταν η δικαστική της περιπέτεια στα τέλη Οκτωβρίου. Ωστόσο η διοίκησή της έκρινε πως δεν επιθυμούσε να καταπονήσει τους παίκτες με το σχετικό ταξίδι, με αποτέλεσμα να αποσυρθεί από το θεσμό. Κατά συνέπεια η Ολυμπιάδα Πατρών, αντίπαλος τη ομάδας στο παιχνίδι που δεν πραγματοποιήθηκε, πέρασε άνευ αγώνος στην επόμενη φάση.«Δεν κατεβαίνει στο Κύπελλο η Καβάλα!», άρθρο στον ιστότοπο Contra.gr, 31 Οκτωβρίου 2008.

 Περίοδος 2009 - 2010 
Την επόμενη χρονιά, 2009-10, η ομάδα συνέχισε την πορεία της στην κορυφαία ελληνική κατηγορία κάνοντας, όμως, κακό ξεκίνημα. Κατά συνέπεια η διοίκηση της ομάδας αποφάσισε να διακόψει τη συνεργασία της με τον Πιλαφίδη που αποχώρησε από τον πάγκο της ομάδας στα τέλη Δεκεμβρίου.«Τέλος ο Πιλαφίδης από την Καβάλα», άρθρο στον ιστότοπο Zougla.gr, 29 Δεκεμβρίου 2009.«Τέλος ο Πιλαφίδης», άρθρο στον ιστότοπο Sport24.gr, 29 Δεκεμβρίου 2009. Ως αντικαταστάτης του προσελήφθη ο Βαγγέλης Αλεξανδρής,«Αλεξανδρής αντί Πιλαφίδη στην Καβάλα», άρθρο στον επίσημο ιστότοπο του Συνδέσμου Ελλήνων Προπονητών Καλαθοσφαίρισης, 2 Ιανουαρίου 2010. ο οποίος διατήρησε τη θέση αυτή μέχρι τη λήξη της περιόδου το Μάιο. Τη χρονιά αυτή η Καβάλα πάλεψε να διατηρηθεί στην κατηγορία, κάτι που πέτυχε οριακά τερματίζοντας στην 11η θέση. Έχοντας συγκεντρώσει 8 νίκες και 18 ήττες, έμεινε εκτός της διαδικασίας των Playoffs.«Χαμένα τα Τρίκαλα και το ελληνικό μπάσκετ», άρθρο στον ιστότοπο της εφημερίδας «Το Βήμα», 29 Απριλίου 2010.«Σώθηκε η ΑΕΚ, έπεσαν Τρίκαλα και Ολύμπια», άρθρο στον ιστότοπο του Antenna, 29 Απριλίου 2010.«Α1 μπάσκετ: H 26η αγωνιστική», άρθρο στον ιστότοπο της εφημερίδας «Ναυτεμπορική», 29 Απριλίου 2010.

Κορυφαίος σκόρερ της ομάδας την περίοδο αυτή αναδείχθηκε ο Αλέξης Κυρίτσης, ο οποίος συγκέντρωσε 253 πόντους σε 21 αγώνες, 12,05 κατά μ.ό. Δεύτερος ήταν ο Αμερικανός Ντε Χουάν Κόλινς με συγκομιδή από 228 πόντους σε 17 αγώνες, 13,41 κατά μ.ό. Ο ίδιος παίκτης πρώτευσε και στις ασίστ (57 στον αριθμό). Τα περισσότερα ριμπάουντ συνέλεξε ο Σέρβος Ντράγκαν Τσέρανιτς (133 στον αριθμό).

Στην πρώτη της εμφάνιση στο Κύπελλο Ελλάδος, η ομάδα ξεκίνησε θετικά αποκλείοντας στην πρεμιέρα της Β' Φάσης τον Αμύντα Υμηττού με σκορ 66-69.«Αμύντας-Καβάλα 66-69», άρθρο στον ιστότοπο Contra.gr, 7 Οκτωβρίου 2009. Η πορεία της ολοκληρώθηκε στη 2η Αγωνιστική όπου και γνώρισε την ήττα με σκορ 71-63 από τη Νήαρ Ηστ Καισαριανής.«Νήαρ Ηστ... ο νέος φονέας των γιγάντων, αποκλείοντας και την Καβάλα από το Κύπελλο», άρθρο στον ιστότοπο In.gr, 11 Οκτωβρίου 2011.««Ξαναχτύπησε» η Νήαρ Ηστ!», άρθρο στον ιστότοπο Gazzetta.gr, 11 Οκτωβρίου 2011.«Καβάλα... η Νήαρ Ηστ!», άρθρο στον ιστότοπο SentraGoal.gr, 12 Οκτωβρίου 2012.

 Περίοδος 2010 - 2011 
Η αγωνιστική περίοδος 2010-11 μνημονεύεται ως μία από τις καλύτερες αγωνιστικά στην ιστορία του συλλόγου, όπως και η επόμενη, εφόσον σε αμφότερες αυτός τερμάτισε στην 6η θέση της Α1 Εθνικής. Στη συγκεκριμένη προπονητής ήταν ο Δημήτρης Πρίφτης, ο οποίος ανέλαβε καθήκοντα το Μάιο του 2010.«Υπογράφει στην Καβάλα ο Πρίφτης», άρθρο στον ιστότοπο Contra.gr, 26 Μαΐου 2010. Στη διάρκεια της κανονικής περιόδου συνέλεξε 12 νίκες και 14 ήττες ισοβαθμώντας με το Περιστέρι, τον Κολοσσό και τον Πανιώνιο. Βάσει των επόμενων κριτηρίων κατάταξης βρέθηκε σε πλεονεκτικοτερη θέση σε σχέση με όλους τους παραπάνω.«Ο Χατζής "έριξε" την ΑΕΚ», άρθρο στον ιστότοπο Sport24.gr, 20 Απριλίου 2011.

Στη διάρκεια της κανονικής περιόδου πρώτος σκόρερ αναδείχθηκε ο Παλάσιο Μιλτ, με διπλή υπηκοότητα Αμερικής και Μπελίζ. Σημείωσε 377 πόντους σε 24 αγώνες, 15,71 κατά μ.ό. Ήταν επίσης ο τρίτος καλύτερος σκόρερ στο σύνολο των ομάδων του Πρωταθλήματος πίσω από τους Πατ Καλάθη (Κολοσσός) και Ρόουλ Μάρσαλ (Π.Α.Ο.Κ.) Στο στατιστικό πίνακα των σκόρερ εντός της ομάδας ακολούθησε ο Σέρβος Μπράνκο Γιόροβιτς με 343 πόντους σε 25 αγώνες (13,72 κατά μ.ό.) και ο Αμερικανός Σέντρικ Σίμονς με 316 πόντους σε 26 αγώνες (12,15 κατά μ.ό.) Ο Σίμονς ήταν ο παίκτης που συγκέντρωσε και τα περισσότερα ριμπάουντ (256 στον αριθμό) αλλά και τα περισσότερα κοψίματα (50 στον αριθμό) στο σύνολο όλων των ομάδων.

Στα Playoffs η Καβάλα έδωσε δύο παιχνίδια απέναντι στον Π.Α.Ο.Κ. με τη σειρά να κρίνεται στις δύο νίκες. Στα δύο πρώτα - αμφίρροπα όπως αποδείχθηκαν - παιχνίδια η Ένωση ηττήθηκε (65-61 και 62-64 τα σκορ) κλείνοντας εκεί τον κύκλο της.«ΠΑΟΚ - Καβάλα 65-61», άρθρο στον ιστότοπο Sport24.gr, 30 Απριλίου 2011.«Καβάλα... ο ΠΑΟΚ!» , άρθρο στον ιστότοπο SportDog.gr, 30 Απριλίου 2011.«Καβάλα - ΠΑΟΚ 62-64», άρθρο στον ιστότοπο Sport24.gr, 4 Μαΐου 2011.

Σε ό,τι αφορά το Κύπελλο Ελλάδος, η ομάδα συμμετείχε σε έναν μόλις αγώνα, στην 1η Αγωνιστική της Β' Φάσης. Σε αυτόν ηττήθηκε από το νεοσύστατο Αμύντα Δάφνης-Υμηττού με σκορ 83-76.««Μπαμ» Αμύντα, εκδίκηση Σορώτου!», άρθρο στον ιστότοπο BasketNet.gr, 22 Σεπτεμβρίου 2010.«Στο "καναβάτσο" η Καβάλα από τον Αμύντα» , άρθρο στον ιστότοπο Contra.gr, 22 Σεπτεμβρίου 2010.

 Περίοδος 2011 - 2012 
Την επόμενη χρονιά 2011-12 η ομάδα συνέχισε να αγωνίζεται υπό την τεχνική ηγεσία του Πρίφτη διατηρώντας τις καλές τις επιδόσεις. ο αριθμός των ομάδων που αγωνίστηκαν στο Πρωτάθλημα ήταν αυτή τη φορά 13 στο σύνολο, με την ομάδα της Καβάλας να συγκεντρώνει στην κανονική περίοδο 13 νίκες και 11 ήττες. Σαν αποτέλεσμα τερμάτισε για δεύτερη συνεχόμενη χρονιά στην 6η θέση της βαθμολογικής κατάταξης, κερδίζοντας εισιτήριο για τα Playoffs.«Α1 μπάσκετ: Τα αποτελέσματα της 26ης αγωνιστικής και τα ζευγάρια των πλέι οφ», άρθρο στον ιστότοπο Zougla.gr, 11 Απριλίου 2012.

Πρώτος σκόρερ της χρονιάς αναδείχθηκε ο Αμερικανός Μάικλ Τέιλορ που συγκέντρωσε 306 πόντους σε 22 αγώνες (13,91 κατά μ.ό.) Δεύτερος και τρίτος παραγωγικότερος παίκτης σε πόντους αντίστοιχα ήταν ο Σωτήρης Καραποστόλου (278 πόντοι σε 24 αγώνες, 11,58 κατά μ.ό.) και ο Βόσνιος Μοχάμεντ Πάσαλιτς (240 πόντοι σε 24 αγώνες, 10 κατά μ.ό.). Τα περισσότερα ριμπάουντ συγκέντρωσε για λογαριασμό της ομάδας ο Βασίλης Σίμτσακ (149 στον αριθμό), ενώ ο Καραποστόλου μοίρασε τις περισσότερες ασίστ (72 στον αριθμό). Τα περισσότερα κοψίματα κατέγραψε ο Αμερικανός Πάτρικ Ο'Μπράιαντ (29 στον αριθμό).

Στη διαδικασία των Playoffs η Καβάλα διασταυρώθηκε με τον Κολοσσό Ρόδου, με τη σειρά να κρίνεται στις δύο νίκες. Η νησιωτική ομάδα κέρδισε στα δύο πρώτα παιχνίδια (82-61, 67-73) και συνεπώς η Ένωση ολοκλήρωσε τη χρονιά οριστικά στην 6η θέση.«Κολοσσός-Καβάλα 82-61» , άρθρο στον BasketBlog.gr, 18 Απριλίου 2012.«Στα ημιτελικά ο Κολοσσός!», άρθρο στον SentraGoal.gr, 20 Απριλίου 2012.

Στο θεσμό του Κυπέλλου η Καβάλα εντάχθηκε απευθείας στους Προημιτελικούς όπου και επικράτησε του Ηλυσιακού οριακά με σκορ 77-76.«Στους "4" η Καβάλα» , άρθρο στον ιστότοπο SportDog.gr, 12 Οκτωβρίου 2011. Στους Ημιτελικούς διασταυρώθηκε με τον μετέπειτα τροπαιούχο Παναθηναϊκό, ο οποίος και επικράτησε με το εμφατικό 99-51, αφήνοντας την Καβάλα εκτός Τελικού.«Παναθηναϊκός - Καβάλα 90-51», άρθρα στον ιστότοπο Sport24.gr, 17 Φεβρουαρίου 2012.«Παναθηναϊκός-Καβάλα 90-51» , άρθρο στον ιστότοπο Contra.gr, 17 Φεβρουαρίου 2012.

 Περίοδος 2012 - 2013 
Την περίοδο 2012-13 οι επιδόσεις της ομάδας είχαν αξιοσημείωτη πτώση με αποτέλεσμα να πετύχει μόλις 5 νίκες την κανονική περίοδο σε σύνολο 26 αγώνων. Κατά συνέπεια κατετάγη τελευταία σε σύνολο 14 συλλόγων και υποβιβάστηκε απευθείας στην Α2 Εθνική.«Υποβιβάστηκε στην Α2 η Καβάλα», άρθρο στον ιστότοπο της εφημερίδας «Η Ναυτεμπορική», 30 Απριλίου 2013. Χαρακτηριστικό της κρίσης στην ομάδα ήταν το γεγονός ότι μεσούσης της περιόδου άλλαξε τέσσερις προπονητές οι οποίοι με τη σειρά ήταν οι: Κρις Χουγκάζ, Δημήτρης Γαλάνης, Άγγελος Κορωνιός και Βαγγέλης Αλεξανδρής.«Καβάλα: Ο Βαγγέλης Αλεξανδρής έγινε ο τέταρτος κόουτς για φέτος», άρθρο στον ιστότοπο της εφημερίδας «Το Βήμα», 26 Μαρτίου 2013.

Στη διάρκεια της κανονικής περιόδου κορυφαίος σκόρερ της ομάδας ήταν ο Αμερικανός Ουίλιαμ Κόλεμαν που σημείωσε 359 πόντους σε 25 αγώνες (14,36 κατά μ.ό.) Ήταν δε ο παίκτης που σημείωσε περισσότερα δίποντα από κάθε άλλον στο Πρωτάθλημα (131 στον αριθμό). Δεύτερος και τρίτος παραγωγικότερος παίκτης σε πόντους για την ομάδα αντίστοιχα ήταν ο Σέρβος Νεμάνια Μίτροβιτς (231 πόντοι σε 25 αγώνες, 9,24 κατά μ.ό.) και ο Χριστόφορος Στεφανίδης (175 πόντοι σε 23 αγώνες, 7,61 κατά μ.ό.). Τα περισσότερα ριμπάουντ συγκέντρωσε για λογαριασμό της ομάδας ο Κόλεμαν (166 στον αριθμό), ενώ ο Στεφανίδης μοίρασε τις περισσότερες ασίστ (47 στον αριθμό). Τα περισσότερα κοψίματα κατέγραψε ο Κόλεμαν (30 στον αριθμό).

Σε ό,τι αφορά το Κύπελλο Ελλάδος, η Καβάλα εντάχθηκε απευθείας στους Προημιτελικούς όπου και επικράτησε του Ρεθύμνου με σκορ 77-74.«Καβάλα - Ρέθυμνο 77-74», άρθρο στον ιστότοπο Sport24.gr, 30 Σεπτεμβρίου 2012.«Ήττα του ΑΓΟΡ 77-74 στην Καβάλα και αποκλεισμός από το Κύπελλο Ελλάδος», άρθρο στον ιστότοπο KretaWorldBasket.gr, 30 Σεπτεμβρίου 2012. Στους Ημιτελικούς διασταυρώθηκε με τον Ολυμπιακό, ο οποίος και επικράτησε με μεγάλη διαφορά, 55-87, αφήνοντας την Καβάλα για δεύτερη συνεχή χρονιά εκτός Τελικού.«Καβάλα-Ολυμπιακός 55-87, στον τελικό οι «ερυθρόλευκοι»», άρθρο στον ιστότοπο Skai.gr, 22 Δεκεμβρίου 2012.«Καβάλα-Ολυμπιακός 55-87» , άρθρο στον ιστότοπο Contra.gr, 22 Δεκεμβρίου 2012.

 Παραμονή στην Α2 Εθνική (2013 - 2015) 
 Περίοδος 2013 - 2014 
Την αγωνιστική περίοδο 2013-14 ξεκίνησε προσπάθεια ανάκτησης του χαμένου εδάφους πραγματοποιώντας ελπιδοφόρα παρουσία στο Πρωτάθλημα της Α2 Εθνικής Κατηγορίας. Σε σύνολο 14 ομάδων μόνο οι δύο πρώτες θα αποκτούσαν το δικαίωμα ανόδου και η Καβάλα είχε την ατυχία να τερματίσει 3η, πίσω από την Α.Ε.Κ. και τον Κόροιβο Αμαλιάδας. Ο απολογισμός της χρονιάς ήταν αναλυτικότερα 20 νίκες και 6 ήττες.«Αποτελέσματα Α2- 26η αγωνιστική… Πρωταθλήτρια ΑΕΚ! Επεσε ο Φιλαθλητικος!», άρθρο στον ιστότοπο InfoBasket.gr, 10 Μαΐου 2014.«Πρόγραμμα & Βαθμολογία Α2 Εθνικής Κατηγορίας Ανδρών 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Πρώτος σκόρερ για την ομάδα αναδείχθηκε τη χρονιά αυτή ο Σωτήρης Καραποστόλου που σημείωσε 364 πόντους σε 26 αγώνες, 14 κατά μ.ό. Τον ακολούθησε ο Κώστας Τότσιος που σημείωσε 304 πόντους σε 26 αγώνες, 11,69 κατά μ.ό. Τα περισσότερα ριμπάουντ συγκέντρωσε ο Βασίλης Αγγελακόπουλος (189 στον αριθμό), τις περισσότερες ασίστ μοίρασε ο Καραποστόλου (77 στον αριθμό), ενώ τα περισσότερα κλεψίματα είχε ο Νίκος Κατσαρές (45 στον αριθμό), ο οποίος ήταν τρίτος στον τομέα αυτό και στο σύνολο του Πρωταθλήματος. Καθήκοντα προπονητή ανέλαβε στην αρχή της περιόδου ο Θωμάς Νίκου, ο οποίος είχε διατελέσει στο παρελθόν βοηθός προπονητή στην ομάδα στο πλάι του Δημήτρη Πρίφτη.«Καβάλα: Νέος προπονητής ο Θωμάς Νίκου», άρθρο στον ιστότοπο Zougla.gr, 9 Ιουλίου 2013. Εντούτοις αντικαταστήθηκε στα μέσα Νοεμβρίου από το Γιάννη Τζήμα.«Τζήμας αντί Νίκου στην Καβάλα!», άρθρο στον ιστότοπο PameSports.gr, 16 Νοεμβρίου 2013.

Στη διοργάνωση του Κυπέλλου η Καβάλα είχε σύντομη παρουσία εφόσον ηττήθηκε στην Α' Φάση με 64-63 από το Λαύριο και αποκλείστηκε άμεσα.«Η Ε.Κ.Καβάλας ηττήθηκε στο Λαύριο 64-63» , άρθρο στον ιστότοπο της εφημερίδας «Καθημερινός Τύπος», 14 Σεπτεμβρίου 2013.

 Περίοδος 2014 - 2015 
Την επόμενη χρονιά, 2014-15, ο Γιάννης Τζήμας συνέχισε τη συνεργασία του με το σύλλογο της Καβάλας, οδηγώντας την ομάδα στην πρώτη της κατάκτηση ενός Πρωταθλήματος Α2 Εθνικής. Έχοντας να αντιμετωπίσει 13 αντιπάλους, η τελευταία συγκέντρωσε 21 νίκες και 5 ήττες, τερματίζοντας στην κορυφή του βαθμολογικού πίνακα.«Πρόγραμμα & Βαθμολογία Α2 Εθνικής Κατηγορίας Ανδρών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Επέστρεψε στην Α1 η Καβάλα!», άρθρο στον ιστότοπο της εφημερίδας «Ημερησία», 4 Απριλίου 2015.«Α2: Επέστρεψε στην Α1 η Καβάλα...μεγάλο διπλό ο Αρκαδικός!» , άρθρο στον ιστότοπο BasketBlog.gr, 28 Μαρτίου 2015.

Τους περισσότερους πόντους σημείωσε για λογαριασμό της ομάδας ο Βαγγέλης Καράμπουλας (335 πόντοι σε 24 αγώνες, 13,96 κατά μ.ό.) και ακολούθησε ο Κώστας Τότσιος (291 πόντοι σε 24 αγώνες, 12,125 κατά μ.ό.) Τα περισσότερα ριμπάουντ συγκέντρωσε ο Τάσος Χαρισμίδης (148 στον αριθμό), ο Τότσιος μοίρασε τις περισσότερες ασίστ (86 στον αριθμό), ενώ ο Χαρισμίδης είχε και τα περισσότερα κοψίματα (20 στον αριθμό), όντας και τρίτος στο σχετικό στατιστικό πίνακα για το σύνολο του Πρωταθλήματος. Ο δε Τζήμας προσέθεσε μία ακόμη άνοδο στην πλούσια συλλογή του, καθώς είχε οδηγήσει στο παρελθόν σε ανάλογο επίτευγμα την Ολύμπια Λάρισας, το Γυμναστικό Λάρισας, τον Α.Σ. Τρίκαλα 2000 και τα Τρίκαλα B.C..

Στο Κύπελλο η Καβάλα αποκλείστηκε στην πρεμιέρα, κατόπιν ήττας από το Λαύριο με σκορ 68-55 στα πλαίσια της Α' Φάσης.«Στην παράταση ο Αετός, νίκες για Φίλιππο, Λαύριο», άρθρο στον ιστότοπο InfoBasket.gr, 21 Σεπτεμβρίου 2014.

 Επιστροφή στην Α1 και πτώση (2015 - 2017) 
 Περίοδος 2015 - 2016 
Την περίοδο 2015-16, η ομάδα της Καβάλας μετείχε ξανά, μετά από δύο χρόνια, στο πρωτάθλημα της Α1 Εθνικής Κατηγορίας, όπου κατέλαβε τη 14η θέση και υποβιβάστηκε.

Η Καβάλα ξεκίνησε τις αγωνιστικές της υποχρεώσεις στο κύπελλο από τη Β΄ Φάση, όπου στην 1η αγωνιστική αντιμετώπισε τον Απόλλωνα Πατρών κερδίζοντάς τον με 66-57, ενώ στη 2η αγωνιστική έχασε από τον Προμηθέα Πατρών 88-82 γνωρίζοντας έτσι τον αποκλεισμό.

 Περίοδος 2016 - 2017 
Η ομάδα, την περίοδο 2016-17, αγωνίστηκε στο πρωτάθλημα της Α2 Εθνικής Κατηγορίας, τερματίζοντας στη 13 θέση του βαθμολογικού πίνακα, γεγονός που την οδήγησε στα Play-Outs, όπου η ομάδα Μαχητές Δόξας Πεύκων επικράτησε με 3-2 νίκες και η Καβάλα υποβιβάστηκε.

Στο θεσμό του κυπέλλου, η ομάδα απέκλεισε στην Α΄ Φάση την Α.Ε. Λάρισας με 64–68, όμως στην 1η αγωνιστική της Β΄ Φάσης ηττήθηκε από τον Απόλλωνα Πατρών με 61-65 και αποκλείστηκε.

 Περίοδος 2017 - 2018 
Την περίοδο 2017-18, η Καβάλα αγωνίζεται στο πρωτάθλημα της Β΄ Εθνικής Κατηγορίας και συγκεκριμένα στον Όμιλο Βορρά.

Η ομάδα στο κύπελλο ξεκίνησε νικηφόρα στην 1η αγωνιστική της Α΄ Φάσης, επικρατώντας επί των Μαχητών Δόξας Πεύκων με 55-63, ενώ συνέχισε με νίκη και στη 2η αγωνιστική επί του Αρκαδικού με 109-56, ενώ στην 3η αγωνιστική κατέβαλε την αντίσταση του Παπάγου κερδίζοντας με 75-60. Στην 1η αγωνιστική της Β΄ Φάσης αντιμετώπισε με επιτυχία τον Α.Σ. Καστοριάς νικώντας με 81-76, ενώ στη 2η αγωνιστική η πορεία της Καβάλας διακόπηκε καθώς γνώρισε την ήττα από τον Κολοσσό Ρόδου με 43-81.

 Σήμα 
Η Κ.Α.Ε. από το 2015 (και λογικά για όσο θα υφίσταται ως ανεξάρτητη διοικητική οντότητα) διατηρεί δική της παραλλαγή.sentragoal.gr Άλλαξε σήμα η Καβάλα (pics)

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2006-07 4Γ' Εθνική 9 - 11-15 - - ? - --  -  -2007-08 4Γ' Εθνική 2 - 22-4 - - ? - --  -  -2008-09 1Α1 Εθνική 10 - 9-17 - - Ουίλιαμ Ντάνιελς  1η - Β' Φάσης 0-  -  -2009-10 1Α1 Εθνική 11 - 8-18 - - Αλέξης Κυρίτσης 2η - Β' Φάσης 2-  -  -2010-11 1Α1 Εθνική 6 Play-Offs 12-14 0-2 - Μιλτ Παλάσιο 1η - Β' Φάσης 1-  -  -2011-12 1Α1 Εθνική 6 Play-Offs 13-11 0-2 - Μάικλ Τέιλορ Ημιτελικοί 2-  -  -2012-13 1Α1 Εθνική 14 - 5-21 - - Ουίλιαμ Κόλεμαν Ημιτελικοί 2Βαλκανικό κύπ.  Β' φάση  6-82013-14 2Α2 Εθνική 3 - 20-6 - - Σωτήρης Καραποστόλου Α' Φάση 1-  -  -2014-15 2Α2 Εθνική 1 - 21-5 - - Βαγγέλης Καράμπουλας Α' Φάση 1-  -  -2015-16 1Α1 Εθνική 14 - 5-21 - - 2η - Β' Φάσης2-  -  -2016-17 2Α2 Εθνική 13 Play-Outs 10-20 - 1-2  1η - Β' Φάσης2-  -  -2017-18 3Β' Εθνική 1 - 22-6 - - 2η - Β' Φάσης5-  -  -2018-19 2Α2 Εθνική 14 Play-Outs 10-20 - 1-1 5η - Α' Φάσης4-  -  -2019-20 3Β' Εθνική 2  - 16-5  -  - Βασίλης Λαμπρόπουλος 3η - Α' Φάσης 3-  -  -2020-21 2Α2 Εθνική 14  - 1-12  -  - Κώστας Αμπατζάς 1η - A' Φάσης 1-  -  -2021-22 2Α2 Εθνική 10Play-Outs 13-15 - 2-0 Κώστας Αμπατζάς 2η - A' Φάσης 2-  -  -2022-23 2Α2 Εθνική 16 - 3-27 - - Μάριος Πουλιανίτης 2η - Β' Φάσης 2-  -  -2023-24 3Β' Εθνική 10Play-Outs 7-17 - 1-2 ? -  --  -  -

Διακρίσεις
 Ημιτελικά Κυπέλλου Ελλάδας (2): 2012, 2013

 Πρόσωπα 
 Διακεκριμένοι καλαθοσφαιριστές 

  Βασίλης Αγγελακόπουλος
  Νίκος Αγγελόπουλος
  Πάπε Αμαγκού
  Γιώργος Γεωργάκης
  Γιάννης Γκαγκαλούδης
  Γκιέντριους Γκούστας
  Αντάνας Καβαλιάουσκας
  Κώστας Κακαρούδης
  Δημήτρης Καλαϊτζίδης

  Δημήτρης Καλαμπάκας
  Βαγγέλης Καράμπουλας
  Σωτήρης Καραποστόλου
  Ντε Χουάν Κόλινς
  Μπόγιαν Κρστέβσκι
  Αλέξης Κυρίτσης
  Δημήτρης Λόλας
  Δημήτρης Μαρμαρινός
  Ουίλ Ντάνιελς

  Μίλτον Παλάσιο
  Μίροσλαβ Ραΐτσεβιτς
  Βασίλης Σίμτσακ
  Χριστόφορος Στεφανίδης
  Κώστας Τότσιος
  Γιώργος Τσιάκος
  Αλέξης Φαλέκας
  Ιγκόρ Μιλόσεβιτς
   Σέντρικ Σίμονς

 Διακεκριμένοι προπονητές 
  Βαγγέλης Αλεξανδρής
  Άγγελος Κορωνιός
   Κρις Χουγκάζ

 Παραπομπές 

 Εξωτερικοί σύνδεσμοι 

 Κ.Α.Ε. Ένωση Καλαθοσφαίρισης Καβάλας, επίσημος ιστότοπος ανδρικού τμήματος.
 Ένωση Καλαθοσφαίρισης Καβάλας , επίσημος ιστότοπος των ερασιτεχνικών τμημάτων / ακαδημιών.
 Ένωση Καλαθοσφαίρισης Καβάλας, ιστολόγιο ερασιτεχνικών τμημάτων / ακαδημιών.

Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Ιδρύσεις ομάδων καλαθοσφαίρισης το 2003